21/06/2019 | Administración LocalMunicipal
Carballo
Publicación da composición dos membros da Xunta de Goberno Local e delegación de competencias

Constituída a Corporación Municipal do Concello de Carballo o derradeiro 15 de xuño de 2019, de conformidade co establecido no art.59.2 b) da Lei 5/1997, de 22 de xullo, de Administración Local de Galicia (LALGA), 21.2, 23.1 e 23.3 da lei 7/1985, Reguladora das Bases de Réxime Local (LBRL) e 52, 41.3 e 46 do RD.2568/1986, que aproba o Regulamento de Organización, Funcionamento e Réxime Xurídico das Entidades Locais (ROF), e coas atribucións que confire á Alcaldía o art.65 da Lei 5/1997, por resolucion nº 1661/2019 de 17 de xuño foron designados os membros da Xunta de Goberno Local e as delegación de competencias, dacordo co seguinte: Primeiro.- Constituír a Xunta de Goberno, órgano colexiado municipal de carácter resolutorio, presidida polo Alcalde, que estará integrada por sete concelleiros, número non superior ó tercio do número legal dos mesmos e que se relacionan a continuación: o Alcalde, D. Evencio Ferrero Rodriguez. o Dona María Belen Lendoiro Esmorís, Primeira Tenente Alcalde e Delegada da dirección e xestión da área de Facenda, Patrimonio, Persoal e Réxime Interior. o Dona Milagros Lantes Seara, Segunda Tenente de Alcalde e Delegada da dirección e xestión da área de Planificación, Estratexia Urbana e Contratación. o D. Xosé Regueira Varela, Terceiro Tenente de Alcalde e Delegado da dirección e xestión das áreas de Promoción Económica e Turismo o Dª Maruxa Suárez Cotelo, Cuarta Tenente Alcalde e Delegada da dirección e xestión de Mocidade e Normalización Lingüística. o D. Marcos José Trigo Facal, Quinto Tenente de Alcalde e Delegado da dirección e xestión das áreas de Deporte e Cultura. o Dona María Mar Eirís Villar, Sexta Tenente de Alcalde e Delegada da dirección e xestión das áreas de Educación, Terceira Idade e Festas. Segundo.- Esta Xunta de Goberno Local celebrará sesión ordinaria cada dúas semanas a partires do luns 1 de xullo de 2019, ás 13:30 horas, na Sala de Comisións da Casa Consistorial do Concello de Carballo. No horario de verán do 15 de xuño ó 1 de setembro, salvo modificación posterior, as sesións ordinarias celebraranse ás 13:00 horas. No caso que o día sinalado para sesión ordinaria coincida cun día festivo a mesma se trasladará, co mesmo carácter ordinario, para o primeiro día hábil seguinte. A hora de celebración das sesións de carácter ordinario poderán ser modificadas pola Alcaldía cando medien causas xustificadas. Así mesmo a Xunta de Goberno Local celebrará sesión con carácter extraordinario cando o considere oportuno esta Alcaldía, por propia iniciativa, ou a instancia da cuarta parte dos seus membros. Terceiro.- A Xunta de Goberno Local terá asignadas as seguintes atribucións: 1.- A asistencia ó Alcalde no exercicio das súas atribucións.2.- As atribucións que esta Alcaldía delega en forma expresa e que se relacionan a continuación: 2.1.- Aprobar a oferta de emprego público de acordo có Orzamento e o cadro de persoal aprobados polo Pleno. Aprobar as bases das probas para a selección de personal e para os concursos de provisión de postos de traballo. A Alcaldía mantén a competencia para aprobar as bases das probas para a selección de persoal laboral temporal, funcionarios interinos e confección de listas para chamamentos de contratos temporais ou nomeamentos con carácter temporal. A concesión de gratificacións pola realización de servizos extraordinarios realizados fora da xornada normal de traballo, así como do complemento de productividade. A autorización da realización de servizos extraordinarios, realizarase conforme ás previsións contidas no acordo regulador das condicións de emprego do persoal funcionario do Concello de Carballo, no convenio colectivo do persoal laboral e nas bases de execución do orzamento municipal.2.2.- As competencias como órgano de contratación respecto dos contratos de obras, de suministro, de servizos, de concesión de obras, de concesión de servizos, os contratos administrativos especiais e os contratos privados, cando o seu valor estimado non supere o dez por cento (10 %) dos recursos ordinarios do orzamento nin, en calquera caso, a contía de seis millóns de euros, incluidos os de carácter plurianual cando a súa duración no sexa superior a catro anos, eventuais prórrogas incluidas, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. Esta competencia delegada levará aparellada a de autorizar e dispoñer os gastos correspondentes contra aplicacións orzamentarias cuxa xestión lles corresponda, en virtude do establecido no artigo 117 da Lei 9/2017 de Contratos do Sector Público e, en xeral, todos aqueles actos e trámites que a normativa vixente atribúe ó órgano de contratación. A Alcaldía manterá as competencias como órgano de contratación respecto da aprobación das certificacións de obra dos contratos adxudicados por delegación pola Xunta de Goberno Local. A Alcaldía manterá as competencias como órgano de contratación respecto dos contratos menores.2.3.- A aprobación de proxectos técnicos de obras e de servizos, con arreglo ó procedemento legalmente establecido, cando sexa competente para a súa contratación ou concesión e estean previstas no Presuposto.2.4.- Aprobación e autorización para a formalización, prórroga, modificación ou denuncia de convenios de colaboración con outras Administracións ou con persoas físicas ou xurídicas, suxeitas ó dereito privado, que queden excluídos do ámbito de aplicación da Lei 9/2017 de Contratos do Sector Público, en virtude do seu artigo 4, sempre que non afecten a materias reservadas á competencia do Pleno.2.5.- Devolucións de garantías de todo tipo de contratacións e concesións que deriven de asuntos de competencia da Xunta de Goberno Local. Devolucións de garantías de todo tipo derivadas das autorizacións, licencias ou permisos de asuntos de competencia da Xunta de Goberno Local.2.6.- A adxudicación de concesións sobre os bens da Entidade Local cando o seu valor non supere o dez por cento (10%) dos recursos ordinarios do presuposto nin o importe de tres millóns de euros. A aprobación dos expedientes e outorgamento das autorizacións para o uso ou o aproveitamento especial e privativo do dominio público local, derivados de procedementos de libre concorrencia e adxudicación directa, e cando non lle correspondan ao pleno da Corporación por aplicación da normativa aplicable.2.7.- A adquisición de bens inmobles e dereitos suxeitos á lexislación patrimonial cando o seu valor non supere o dez por cento (10 %) dos recursos ordinarios do presuposto nin o importe de tres millóns de euros.2.8.- A enaxenación do patrimonio municipal cando o seu valor non supere o dez por cento (10 %) dos recursos ordinarios do presuposto nin o importe de tres millóns de euros.2.9.- As aprobacións dos instrumentos de planeamento de desenvolvemento do planeamento xeral non expresamente atribuídos ó Pleno, así como a dos instrumentos de xestión urbanística e dos proxectos de urbanización, todo elo nos termos previstos na normativa de urbanismo e ordenación do territorio de Galicia. Aprobación do expediente de delimitación do solo de núcleo rural, segundo o establecido no art.78 da Lei 2/2016 do Solo e Urbanismo de Galicia.2.10.- Outorgamento, denegación, prórrogas nos prazos de execución e demais incidencias relacionadas con toda clase de autorizacións, licencias ou permisos municipais esixidas pola normativa aplicable para o exercicio dunha actividade ou prestación dun servizo, salvo que as leis sectoriais o atribúan expresamente ó Pleno, incluíndo as urbanísticas, as de segregación, as de parcelación, as de actividades sometidas a incidencia ambiental, apertura de establecementos (art.41. a da Lei 9/2013 ou normativa posterior) e primeira ocupación de inmobles. Outorgamento, denegación e cambios de titularidade para utilizacións privativas ou aproveitamentos especiais do dominio público sinalados na ordenanza municipal sobre tráfico, circulación de vehículos a motor e seguridade viaria, naqueles casos en que sexa necesario obter simultaneamente tanto unha autorización para a entrada e saída de vehículos (vao) como unha licenza urbanística de primeira utilización á que se accede ou da que se saia. A Alcaldía mantén a competencia para a toma de razón das comunicacións previas ou declaracións responsables, esixidas pola normativa aplicable, para o exercicio dunha actividade ou prestación dun servizo A Alcaldía mantén a competencia para a concesión da autorización da ocupación da vía pública con instalacións e elementos desmontables e temporais e as licenzas esixidas polo artigo 41 [excepto o apartado a) referido á apertura de establecementos] da Lei 9/2013 ou normativa posterior.2.11.- Declaración de ruína conforme á normativa urbanística aplicable.2.12.- Informe municipais nos expedientes de avaliación ambiental de actividades aos que se refire o capítulo II do Título III da Lei 9/2013 de Galicia, de empredemento de Galicia, ou normativa posterior, e de construccións e instalacións no solo rústico 2.13.- Solicitude e aceptación de subvencións de outras administracións non expresamente atribuídas a outro órgano de goberno municipal, agás os supostos nos que se esixa a solicitude e/ou aceptación por algún órgano municipal específico, sen prexuízo de que por razóns de urxencia a Alcaldía efectúe a solicitude dando conta á Xunta de Goberno Local na seguinte sesión que se celebre.2.14.- A aprobación das bases e das convocatorias de axudas e subvencións sometidas ó principio de libre concorrencia de acordo co previsto na Ordenanza Xeral de Subvencións do Concello de Carballo. A concesión definitiva de subvencións, axudas e becas outorgadas polo Concello en réxime de concorrencia competitiva. A aprobación da concesión das subvencións previstas de forma nominativa no Orzamento Municipal e no seu caso, do convenio regulador das mesmas. A concesión de axudas directas cando se acrediten razóns de interese público, social, económico ou humanitario que dificulten a súa convocatoria. A aprobación das xustificacións presentadas polos beneficiarios permanece no ámbito competencial da alcaldía.2.15.- Resolución de expedientes de responsabilidade patrimonial esixida ó Concello de Carballo nos termos sinalados pola normativa aplicable 2.16.- Expedientes de esixencia de responsabilidade extracontractual a terceiros que causen dano en intereses, dereitos ou bens municipais.2.17.- Aprobación de facturas de contía inferior ou igual a 5.000,00 euros (sen IVE) e que non se correspondan a prestacións de tracto sucesivo ou periódico de acordo co previsto nas Bases de execución do orzamento, así como a ordenación de pagos de todas as obrigas recoñecidas pola Xunta de Goberno Local.2.18.- As resolucións de creación, modificación e supresión dos ficheiros con datos de carácter persoal, consonte ó disposto pola normativa aplicable en materia de protección de datos.2.19.- O outorgamento, autorización de transmisión e declaración de caducidade das licencias de taxi ás que se refire a Lei 4/2013, de 30 de maio, de transporte público de persoas en vehículos de turismo de Galicia, ou normativa posterior, no seu caso. Cuarto.- Todo canto antecede o é sen prexuízo das avocacións que, no seu caso, puideran disporse po-la Alcaldía, de maneira motivada e mediante resolución formal, de acordo có previsto na Lei 40/2015 de Réxime Xurídico do Sector Público; e das facultades de asesoramento e dictamen que reserva á Xunta de Goberno Local o art.23 da Lei 7/1985 Reguladora das Bases de Réxime Local. Quinto.- Non é delegable a resolución dos recursos administrativos que se interpoñan contra os actos dictados por delegación. Sexto.- O réxime dos acordos dictados por delegación será o establecido pola Lei 40/2015 de Réxime Xurídico do Sector Público, Lei 7/1985 Reguladora das Bases de Réxime Local e Real Decreto 2568/1986 de Regulamento de Organización, Funcionamento e Réxime Xurídico das Entidades Locais. No texto dos acordos adoptados pola Xunta de Goberno Local en virtude desta delegación, terase que facer constar esta circunstancia mediante a inclusión, na parte expositiva, dunha referencia á resolución de delegación. Sétimo.- A Xunta de Goberno Local celebrará sesión constitutiva dentro dos dez días seguintes á firma deste Decreto, de conformidade có sinalado no art.112.1 do R. D. 2568/1986. Oitavo.- Déase conta a tódolos servicios municipais e ó Pleno do presente Decreto na primeira sesión que celebre, notificándose ademais persoalmente ós designados membros da Xunta de Goberno Local, e publíquese no B. O. P. de A Coruña, en cumprimento do disposto no art.44.2 do RD 2568/86, do 28 de novembro, sen prexuízo da súa efectividade dende o día seguinte ó da presente resolución. Carballo, 18 de xuño de 2019 Alcalde Evencio Ferrero Rodríguez